«Ես շատ բան գիտեմ այս հրաշալի երկրի՝ արվեստի, գրականության և իհարկե, աննման, ընկերասեր ժողովրդի մասին: Ի դեպ, Հայաստանի հանդեպ այս սերն ինձ մղեց ձեր լեզուն սովորելուն: Փորձել եմ նաև հայ հեղինակների ստեղծագործությունները անգլերենից պարսկերեն թարգմանել.Հովհաննես Թումանյան, Մկրտիչ Արմեն: Ի դեպ, Մկրտիչ Արմենի «Հեղնար աղբյուր»-ը թարգմանելուց բացի նաև համանուն ֆիլմն եմ դիտել: Ծանոթ եմ նաև Վիլյամ Սարոյանի ստեղծագործություններին: Սիրում եմ Այվազովսկու ու Մարտիրոս Սարյանի գործերը: Իմ ուսումնասիրության առարկան պատմաաստղագիտությունն է, մաթեմատիկան, հետևաբար, ծանոթ եմ Անանիա Շիրակացուն: Այսպիսով, երբ գալիս եմ Հայաստան՝ ինձ զգում եմ ինչպես տանը: Սա իմ չորրորդ այցելությունն է Հայաստան»: